Ax-n ay asif, eǧǧ-iyi ad ɛeddiɣ asif ur yettnuz ara, irennu acuffu” (sbt 93). Iwehha ɣer tmacahut n Lunǧa d tteryal, asmi i as-terwel i yemma-s tteryel. Yelli-s Lunǧa yeǧǧa-as ad tɛeddi nettat ayen yebɣu tefka-as infel-d fell-as. Temmut. Tanflit-agi tella-d deg tlemmast n tsiwelt sɣur unallas d-igelmen liḥala n yimezdaɣ n Luḍa Izewwaḍen iɣef d-yeffi nfiḍ, yal yiwen amek yeɛreḍ ad d-isellek iman-is ufan belli ula i d-yexdem cci-nni ijemɛen deg tizi l lexlas. Yerna-as-d awekked s tenfalit “asif ur yettnuz ara”. Am wakken bɣan ad t- aɣen asif s cci neɣ s wayen niḍen. Asif icuff-d fell-asen, yewwi-ten, akken yewwi tteryel-nni n tmacahut i iɛerḍen ad as-tefk ayen tesɛa akken ad tt-yeǧǧ ad tɛeddi, taggara yewwi-tt.